क्रेडिट सोसायटी में कर्मियों पर हमले के 3 आरोपी रिमांड पर
अबसे करीबन 20 दिन पहले शहर के तहसील चौराहे के पास क्रेडिट सोसायटी में कर्मचारियों पर हमले के मामले में गिरफ्तार तीन आरोपियों को दो दिन के पुलिस रिमांड पर सौंपा गया है। वहीं इस मामले में सुपारी देने वाले आरोपी को जेल भेज दिया है।
कोतवाली एसआई यशवंत कुमार ने बताया कि हमले के आरोपी फरासवाड़ा निवासी आरिफ पुत्र इस्माइल घांची, सतीरामपुर निवासी सुनील यादव पुत्र जयेंद्र यादव, सुंदरपुर निवासी शंकर पुत्र र|ा पदमात और सुपारी देने के आरोपी पत्रकार कॉलोनी निवासी दुष्यंत दवे को गिरफ्तार कर लिया है। चारों आरोपियों को शनिवार को कोर्ट में पेश किया गया। यहां से आरिफ घांची, सुनील यादव और शंकर को दो दिन के पुलिस रिमांड पर सौंपा गया है।
पुलिस आरोपियों से हमले के समय प्रयुक्त स्कार्पियों वाहन की बरामदगी के प्रयास कर रही है। वहीं मामले में पूछताछ की जा रही है। इसी मामले में सुपारी देने के आरोपी दुष्यंत दवे को कोर्ट ने न्यायिक अभिरक्षा में भेज दिया है।
गौरतलब है कि 13 फरवरी को सुबह के समय तहसील चौराहे और पुराने बस स्टैंड के बीच क्रेडिट सोसायटी के कर्मचारी संजय बोहरा, कुशाल मगरी निवासी सुखलाल रोत पर हमले की वारदात हुई थी। बाद में मामला सुपारी का सामने आया था। हमले की यह वारदात दफ्तर में लगे सीसीटीवी कैमरे में कैद हो गई थी।
डरा धमका कर फिरौती मांगने के आरोप
हमलेकी वारदात में तीनों आरोपियों की गिरफ्तारी पर कई लोगों ने पुलिस का आभार जताया है। पीडि़त रफीक घांची, किशोर बोहरा, नितिल कुमार, सुखलाल रोत ने एएसपी को ज्ञापन सौंपकर बताया है कि गिरफ्तार आरोपी सुनील यादव, आरिफ घांची और शंकर आपराधिक प्रवृत्ति के हंै। आरोपी कई लोगों को डरा धमका कर फिरोती वसूल करने और हमले की वारदातें करते हैं।
hin_Deva hin_Deva hin_Deva hin_Deva hin_Deva npi_Deva hin_Deva